biswa921/orwiki-latest-pages-articles-raw huggingface dataset:
ଭେଣ୍ଟ୍ରିକୁଲାର ଟାକିକାର୍ଡ଼ିଆ

ଭେଣ୍ଟ୍ରିକୁଲାର ଟାକିକାର୍ଡ଼ିଆ ବା ନିଳ‌ୟଜ ହୃତ୍‌କ୍ଷିପ୍ରତା (ଇଂରାଜୀ ଭାଷାରେ Ventricular tachycardia ବା ଭି-ଟାକ/V-tach ବା ଭିଟ/VT) ଏକ ରୋଗ ଯେଉଁଥିରେ ହୃତ୍‌ପିଣ୍ଡରେ ଥିବା ନିଳୟର (ventricles) ତୃଟିପୁର୍ଣ୍ଣ ବୈଦୁତିକ କ୍ରିୟା (electrical activity) ଯୋଗୁ ନିୟମିତ ଦୃତ ହୃଦ୍‌ଗତି ହୋଇଥାଏ । ଅଳ୍ପ କିଛି ସମୟ ନିମନ୍ତେ ଏହି ଅବସ୍ଥା ରହିଲେ ସମସ୍ୟା ହୁଏନି, କିନ୍ତୁ ଦୀର୍ଘ ସମୟ ପର୍ଯ୍ୟନ୍ତ ରହିଲେ ବିପଦଜନ‌କ ହୁଏ । ଅଳ୍ପ କିଛି ସମୟ ନିମନ୍ତେ ଏହି ଅବସ୍ଥା ରହିଲେ ଲକ୍ଷଣ ଦେଖା ଯାଏନି ବା ମୁଣ୍ଡ ହାଲୁକା ଲାଗେ, ଖର ସ୍ପନ୍ଦନ (palpitations) ହୁଏ ବା ଛାତି ଯନ୍ତ୍ରଣା (chest pain) ହୁଏ । ଭେଣ୍ଟ୍ରିକୁଲାର ଟାକିକାର୍ଡ଼ିଆ ଫଳରେ ହୃଦ୍‌ରୋଧ ବା ଭେଣ୍ଟ୍ରିକୁଲାର ଫିବ୍ରିଲେସନ ହୋଇପାରେ । ହୃଦ୍‌ରୋଧ ହୋଇଥିବା ଲୋକଙ୍କ ମଧ୍ୟରୁ ୭% ଲୋକଙ୍କର ଭେଣ୍ଟ୍ରିକୁଲାର ଟାକିକାର୍ଡ଼ିଆ ଥାଏ ।

କରୋନାରୀ ଧମନୀ ରୋଗ, ଆଓର୍ଟିକ ସ୍ଟେନୋସିସ, କାର୍ଡ଼ିଓମାୟୋପାଥି, ବିଦ୍ୟୁତ୍ ବିଶ୍ଳେଷ୍ୟ ସମସ୍ୟା  (electrolyte problems), ବା  ହୃଦ୍‌ଘାତ ଯୋଗୁ ଭେଣ୍ଟ୍ରିକୁଲାର ଟାକିକାର୍ଡ଼ିଆ ହୋଇପାରେ । ଇଲେକ୍ଟ୍ରୋକାର୍ଡ଼ିଓଗ୍ରାମ (ଇସିଜି) (electrocardiogram) ଚିତ୍ରରେ ହୃଦ୍‌ଗତି ହାର ୧୨୦ ବିପିଏମ ଓ ଗୋଟିଏ ଧାଡ଼ିରେ ଅତି କମରେ ୩ତି ଚଉଡ଼ା କ୍ୟୁଆରଏସ କମ୍ପ୍ଲେକ୍ସ ଦେଖାଗଲେ ଏହି ରୋଗ ନିର୍ଣ୍ଣୟ କରାଯାଏ ।  ଏହି ରୋଗ ୩୦ ସେକଣ୍ଡରୁ କମ ରହିଲେ ନନସସ୍ଟେଣ୍ଡ ଓ ୩୦ ସେକଣ୍ଡରୁ ଅଧିକ ରହିଲେ ସସ୍ଟେଣ୍ଡ; ଏହି ଦୁଇ ପ୍ରକାର ଶ୍ରେଣୀ ବିଭାଗ କରାଯାଏ । ଅନିୟମିତ ହୃତ୍‌ସ୍ପନ୍ଦନ (irregular heartbeat) ହେଉଥିବା ତିନୋଟି ରୋଗ ଯଥା ଭେଣ୍ଟ୍ରିକୁଲାର ଟାକିକାର୍ଡ଼ିଆ, ଭେଣ୍ଟ୍ରିକୁଲାର ଫିବ୍ରିଲେସନ ଓ ଟୋର୍ସାଡେସ ଡି ପଏଣ୍ଟସ (torsades de pointes) ଇତ୍ୟାଦିକୁ ସାମୁହିକ ଭାବରେ ଇଂରାଜୀରେ ଭେଣ୍ଟ୍ରିକୁଲାର ଟାକିକାର୍ଡ଼ିଆସ କୁହାଯାଏ ।

ସାଧାରଣ ରକ୍ତଚାପ (blood pressure) ଓ ଜୋର ନାଡ଼ି (pulse) ଥିବା ରୋଗୀକୁ ପ୍ରୋକେନାମାଇଡ (procainamide) ଭଳି ଆଣ୍ଟିଆରିଦମିକ ଔଷଧ ଦିଆଯାଏ । ଅନ୍ୟଥା ତୁରନ୍ତ କାର୍ଡ଼ିଓଭର୍ସନ (cardioversion) ସୁପାରିସ କରାଯାଏ । ହୃଦ୍‌ରୋଧ ହୋଇଗଲେ କାର୍ଡ଼ିଓପଲମୋନାରି ରିସସିଟେସନ (cardiopulmonary resuscitation ବା CPR)) ଓ ଡିଫିବ୍ରିଲେସନ (defibrillator) କରିବାକୁ ସୁପାରିସ କରାଯାଏ । ମୋନୋଫେଜିକ ଅପେକ୍ଷା ବାଇଫେଜିକ ଡିଫିବ୍ରିଲେସନ ଭଲ କାମ କରେ । ହୃତ୍‌ପିଣ୍ଡ ମନିଟରରେ (heart monitor) ଥିଲାବେଳେ ରୋଗ ଅନସ୍ଟେବଲ ହୋଇଗଲେ ଡିଫିବ୍ରିଲେଟର (defibrillator) ଆସିବା ପୂର୍ବରୁ ପ୍ରିକର୍ଡ଼ିଆଲ ଥମ୍ପ (precordial thump) ଚେଷ୍ଟା କରାଯାଇପାରେ । ଭେଣ୍ଟ୍ରିକୁଲାର ଟାକିକାର୍ଡ଼ିଆରେ ହୃଦ୍‌ରୋଧ ହୋଇଗଲେ ବଞ୍ଚିବା ହାର ୪୫% ଥାଏ । ପ୍ରତ୍ୟାବର୍ତ୍ତନ ପ୍ରତିରୋଧ ନିମନ୍ତେ ଇମ୍ପ୍ଲାଣ୍ଟେବ୍ଲେ କାର୍ଡ଼ିଆକ ଡିଫିବ୍ରିଲାଟର (implantable cardiac defibrillator) ବା କ୍ୟାଲସିଅମ ଚ୍ୟାନେଲ ବ୍ଲକର ଔଷଧ (calcium channel blockers) ବା ଏମିଓଡାରୋନ ଦିଆଯାଇପାରେ ।
thumb|upright=1.3|Video explanation

 ଆଧାର 

ଶ୍ରେଣୀ:ଚିକିତ୍ସା ବିଜ୍ଞାନ
ଶ୍ରୀ ଜଗନ୍ନାଥ ମନ୍ଦିର ପ୍ରଶାସନ

ଲେଉଟାଣି ଶ୍ରୀଜଗନ୍ନାଥ ମନ୍ଦିର ପ୍ରଶାସନ, ପୁରୀ
ଚିପିଲିମା ଜଳ ବିଦ୍ୟୁତ ପ୍ରକଳ୍ପ

ଲେଉଟାଣି ଚିପିଲିମା ଜଳବିଦ୍ୟୁତ ପ୍ରକଳ୍ପ
ଭେଣ୍ଟ୍ରିକୁଲାର ଫିବ୍ରିଲେସନ

ଭେଣ୍ଟ୍ରିକୁଲାର ଫିବ୍ରିଲେସନ (ଇଂରାଜୀରେ Ventricular fibrillation ବା ଭି-ଫିବ/V-fib ବା ଭିଏଫ VF) ରୋଗରେ ନିଳୟ ମାଂସପେଶୀରେ ଅବ୍ୟବସ୍ଥିତ ବୈଦ୍ୟୁତିକ କ୍ରିୟା (electrical activity) ଯୋଗୁ ହୃତ୍‌ପିଣ୍ଡରେ କମ୍ପନ ଓ ଅନିୟମିତ ସଙ୍କୋଚନ ହୁଏ । ଫଳରେ ହୃଦ୍‌ରୋଧ ହୋଇ ମୂର୍ଚ୍ଛା ଅବସ୍ଥା ଆସେ ଓ ନାଡ଼ି ସ୍ପନ୍ଦନ ବନ୍ଦ ହୋଇଯାଏ ।  ଚିକିତ୍ସା ନ ପାଇଲେ ରୋଗୀର ଅଣଲେଉଟା (irreversible) ମୃତ୍ୟୁ ହୁଏ । ହୃଦ୍‌ରୋଧ ରୋଗୀଙ୍କ ମଧ୍ୟରୁ ପ୍ରାୟ ୧୦% ରୋଗୀଙ୍କର ଭେଣ୍ଟ୍ରିକୁଲାର ଫିବ୍ରିଲେସନ ଥାଏ । 

ଭେଣ୍ଟ୍ରିକୁଲାର ଫିବ୍ରିଲେସନ ରୋଗର ଅନେକ କାରଣ ଥାଇପାରେ ଯଥା:- ହୃଦରକ୍ତନାଳୀ ରୋଗ, ଭଲଭୁଲାର ହାର୍ଟ ଡିଜିଜ (valvular heart disease), କାର୍ଡ଼ିଓମାୟୋପାଥି (cardiomyopathy), ବ୍ରୁଗାଡା ସିଣ୍ଡ୍ରୋମ (Brugada syndrome), ଦୀର୍ଘ କ୍ୟୁଟି ସିଣ୍ଡ୍ରୋମ (long QT syndrome), ବା ଇଣ୍ଟ୍ରାକ୍ରାନିଆଲ ହେମୋରେଜ (intracranial hemorrhage) । ରୋଗୀର ଇସିଜିରେ (electrocardiogram ବା ECG), ଅସଂଗଠିତ କ୍ୟୁଆରଏସ କମ୍ପ୍ଲେକ୍ସ (QRS complex) ଓ ଅସ୍ପଷ୍ଟ ପି ୱେଭ (P waves) ଥିଲେ ଭେଣ୍ଟ୍ରିକୁଲାର ଫିବ୍ରିଲେସନ ରୋଗ ନିର୍ଣ୍ଣୟ କରାଯାଏ । ଭେଦାତ୍ମକ ରୋଗ ନିର୍ଣ୍ଣୟରେ (differential diagnosis) ଟୋର୍ସାଡସ ଡି ପଏଣ୍ଟସ (torsades de pointes) ରୋଗ ଆସେ ।

କାର୍ଡ଼ିଓପଲମୋନାରି ରିସସିଟେସନ (cardiopulmonary resuscitation ବା CPR) ଓ ଡିଫିବ୍ରିଲେସନ defibrillation କରି ଏହାର ଚିକିତ୍ସା କରାଯାଏ । ମୋନୋଫେଜିକ ଅପେକ୍ଷା ବାଇଫେଜିକ ଡିଫିବ୍ରିଲାସନ Biphasic defibrillation ଭଲ । ପ୍ରାରମ୍ଭିକ ଚିକିତ୍ସା ଫଳପ୍ରଦ ନ ହେଲେ ଏପିନେଫ୍ରିନ ବା ଏମିଓଡାରୋନ ଦିଆଯାଇପାରେ । ପ୍ରାୟ ୪୬% ରୋଗୀ ବଞ୍ଚିଯାଆନ୍ତି । 
thumb|upright=1.3|ଭିଡିଓ ବ୍ୟାଖ୍ୟା

 ଆଧାର 

ଶ୍ରେଣୀ:ଚିକିତ୍ସା ବିଜ୍ଞାନ
ଆସ୍କା (ଲୋକ ସଭା ନିର୍ବାଚନ ମଣ୍ଡଳୀ)

ଲେଉଟାଣି ଆସିକା (ଲୋକ ସଭା ନିର୍ବାଚନ ମଣ୍ଡଳୀ)
ପାଟନାଗଡ଼ (ବିଧାନ ସଭା ନିର୍ବାଚନ ମଣ୍ଡଳୀ)

ଲେଉଟାଣି ପାଟଣାଗଡ଼ (ବିଧାନ ସଭା ନିର୍ବାଚନ ମଣ୍ଡଳୀ)
ଟିଟଲାଗଡ଼ (ବିଧାନ ସଭା ନିର୍ବାଚନ ମଣ୍ଡଳୀ)

ଲେଉଟାଣି ଟିଟିଲାଗଡ଼ (ବିଧାନ ସଭା ନିର୍ବାଚନ ମଣ୍ଡଳୀ)
ଦଶପଲା (ବିଧାନ ସଭା ନିର୍ବାଚନ ମଣ୍ଡଳୀ)

ଲେଉଟାଣି ଦଶପଲ୍ଲା (ବିଧାନ ସଭା ନିର୍ବାଚନ ମଣ୍ଡଳୀ)
ବିଶ୍ୱନାଥ ପ୍ରତାପ ସିଂହ

ବିଶ୍ୱନାଥ ପ୍ରତାପ ସିଂହ (୨୫ ଜୁନ ୧୯୩୧ - ୨୭ ନଭେମ୍ବର ୨୦୦୮), ଜଣେ ଭାରତୀୟ ରାଜନେତା ଓ ଭାରତର ପ୍ରଧାନମନ୍ତ୍ରୀ ଥିଲେ(୧୯୮୯-୯୦)। ସେ ମଣ୍ଡ ଶାସନ(ରାଜ୍ୟ)ର ୪୧ତମ ଶାସକ ମଧ୍ୟ ଥଲେ। ସିଂହ ରାଜୀବ ଗାନ୍ଧୀଙ୍କୁ ହରେଇ ଭାରତର ଅଷ୍ଟମ ପ୍ରଧାନମନ୍ତ୍ରୀ ହେଇଥିଲେ।

 ପ୍ରାରମ୍ଭିକ ଜୀବନ 
ସିଂହ, ୧୯୩୧ ମସିହାରେ ମଣ୍ଡ ଶାସନର ଏକ ରାଜପୁତ ଜମିଦାର ପରିବାରରେ ଜନ୍ମ ଗ୍ରହଣ କରିଥିଲେ। ସେ ନିଜର ଶିକ୍ଷା ଡେହରାଡୁନ ସ୍ଥିତ କର୍ଣେଲ ବ୍ରାଉନ କ୍ୟାମ୍ବ୍ରିଜ ବିଦ୍ୟାଳୟରେ ଆରମ୍ଭ କରିଥିଲେ,ପରେ ପୁଣେ ଓ ଆଲ୍ହାବାଦ ବିଶ୍ୱବିଦ୍ୟାଳୟରେ ଉଚ୍ଚ ଶିକ୍ଷା ଗ୍ରହଣ କରିଥଲେ।"V.P. Singh". ୧୯୬୯ ମସିହାରେ ସିଂହ କଂଗ୍ରେସ ଦଳରୁ ଉତ୍ତର ପ୍ରଦେଶ ବିଧାନ ସଭା ପାଇଁ ନିର୍ବାଚିତ ହେଇଥିଲେ।୧୯୭୧ ମସିହାରେ ସିଂହ ଲୋକ ସଭା ଆସନ ଜିତିଥିଲେ ଓ ଇନ୍ଦିରା ଗାନ୍ଧୀଙ୍କ ସରକାରରେ ଉପ ବାଣିଜ୍ୟ ମନ୍ତ୍ରୀ ଭାବେ ଯୋଦ ଦେଇଥିଲେ। ବିଶ୍ୱନାଥ ସିଂହ ୧୯୭୬-୭୭ ଯାଏଁ ଭାରତର ବାଣିଜ୍ୟ ମନ୍ତ୍ରୀ ଥିଲେ।"V.P. Singh". Community Warriors: State, Peasants and Caste Armies in Bihar Ashwani Kumar Anthem Press, 2008 

 ପାରିବାରିକ ଜୀବନ 
୨୫ ମଇ ୧୯୫୫ରେ ସିଂହ ରାଜସ୍ଥାନର ଦେଉଗଡ଼ର ରାଜକୁମାରି ଶିତା କୁମାରିଙ୍କୁ ବିବାହ କରିଥିଲେ।

 ପ୍ରଧାନମନ୍ତ୍ରୀ ପଦ 
୧୯୮୯ ମସିହା ଭାରତୀୟ ନିର୍ବାଚ୍ଚନରେ ବିଶ୍ୱନାଥ ପ୍ରତାପ ସିଂହଙ୍କ ରାଷ୍ଟ୍ରୀୟ ମୋର୍ଚ୍ଚା ୧୪୬ଟି ଆସନ ପ୍ରାପ୍ତ କରିଥିଲେ। ଭାଜପାର ୮୬ଟି ଆସନ ଓ ବାମ ଦଳର ୫୨ଟି ଆସନର ସାହାୟତାରେ ଭି।ପି। ସିଂହ ପ୍ରଧାନମନ୍ତ୍ରୀ ହେଇଥିଲେ। ସେ ପ୍ରଧାନମନ୍ତ୍ରୀ ହେଲା ପରେ ମଣ୍ଡଳ କମିସନ ଆନ୍ଦୋଳନ ଯୋଗୁ ଚର୍ଚ୍ଚାରେ ଆସିଥିଲେ।

 ଆଧାର 

ଶ୍ରେଣୀ:୧୯୩୧ ଜନ୍ମ
ଶ୍ରେଣୀ:୨୦୦୮ ମୃତ୍ୟୁ
ଶ୍ରେଣୀ:ଭାରତୀୟ ଜାତୀୟ କଂଗ୍ରେସରୁ ମୁଖ୍ୟମନ୍ତ୍ରୀ
ଶ୍ରେଣୀ:ଭାରତର ପ୍ରଧାନମନ୍ତ୍ରୀ
ହେମୋଫିଲିଆ

ହେମୋଫିଲିଆ (ଇଂରାଜୀରେHaemophilia also spelled hemophilia) ଏକ ଅନୁବଂଶିକ (inherited) ଜେନେଟିକ (genetic disorder) ରୋଗ ଯେଉଁଥିରେ ରକ୍ତ ଜମାଟ ବାନ୍ଧିବା ଶକ୍ତି କମିଯାଏ ଓ ରକ୍ତ ସ୍ତମ୍ଭନ (ରକ୍ତସ୍ରାବ ବନ୍ଦ) ହୁଏନି ।  ଫଳରେ ଆଘାତ ପରେ ରକ୍ତସ୍ରାବ ଅଧିକ ସମୟ ଧରି ଚାଲିଥାଏ, ସ‌ହଜରେ ଅଧଃଚର୍ମ କ୍ଷତ (bruising) ହୁଏ ଓ ଗଣ୍ଠି ରକ୍ତସ୍ରାବ (bleeding inside joint) ବା ମସ୍ତିସ୍କରେ ରକ୍ତସ୍ରାବ ସଙ୍କଟ ରହେ ।  ସାମାନ୍ୟ ରୋଗରେ ଦୁର୍ଘଟଣା ବା ଅପରେଶନ ପରେ ଲକ୍ଷଣ ବାହାରେ । ରକ୍ତସ୍ରାବ ଫଳରେ ଗଣ୍ଠି ସ୍ଥାୟୀ ଭାବରେ ନଷ୍ଟ ହୋଇଯାଏ ଓ ମସ୍ତିଷ୍କରେ ରକ୍ତସ୍ରାବ ଫଳରେ ମୁଣ୍ଡବଥା, ଅପସ୍ମାର ବାତ ଓ ଚେତନା କମ ରହେ ।  

ଦୁଇ ପ୍ରକାର ହେମୋଫିଲିଆ ଅଛି: ହେମୋଫିଲିଆ କ ଯେଉଁଥିରେ ଯଥେଷ୍ଟ ଫ୍ୟାକ୍ଟର ୮ (factor VIII) ନ ଥାଏ ଓ ହେମୋଫିଲିଆ ଖ ଯେଉଁଥିରେ ଯଥେଷ୍ଟ ଫ୍ୟାକ୍ଟର (factor IX) ନ ଥାଏ । ପିତା ବା ମାତାଙ୍କଠାରୁ ଆସିଥିବା ଏକ୍ସ କ୍ରୋମୋଜୋମରେ (X chromosome) ଏକ ଅଣକାର୍ଯ୍ୟକାରୀ ଜିନ (gene) ଥିବା ଯୋଗୁ ଏହି ରୋଗ ହୁଏ ।  ବିକାଶର ପ୍ରଥମାବସ୍ଥାରେ ଏକ ନୂଆ ମ୍ୟୁଟେସନ ହେଲେ ବା ଜୀବନର ପର ପର୍ଯ୍ୟୟରେ କ୍ଲଟିଙ୍ଗ ଫ୍ୟାକ୍ଟର ବିରୁଦ୍ଧରେ ଆଣ୍ଟବଡି ତିଆରି ହୋଇଗଲେ ହେମୋଫିଲିଆ ହୁଏ । ଅନ୍ୟ ଦୁଇ ପ୍ରକାର ହେମୋଫିଲିଆର ନାମ ଯଥାକ୍ରମେ ହେମୋଫିଲିଆ ଗ (ଫ୍ୟାକ୍ଟର XI ଅଭାବ ଯୋଗୁ) ଓ ପାରାହେମୋଫିଲିଆ (ଫ୍ୟାକ୍ଟର V ଅଭାବ ଯୋଗୁ) ।  କର୍କଟ ରୋଗ, ଅଟୋଇମ୍ମ୍ୟୁନ ରୋଗ (‌autoimmune disorder) ଓ ଗର୍ଭାବସ୍ଥାରେ ଉପାର୍ଜ୍ଜିତ ହେମୋଫିଲିଆ ହୋଇପାରେ ।  ରକ୍ତର ଜମାଟ ବାନ୍ଧିବା କ୍ଷମତା ଓ ବିଭିନ୍ନ କ୍ଲଟିଙ୍ଗ ଫ୍ୟାକ୍ଟର ସ୍ତର ମାପ କରି ରୋଗ ନିର୍ଣ୍ଣୟ କରାଯାଏ ।

 
ମହିଳାର ଅଣ୍ଡା ବାହାର କରି ତାହାକୁ ନିଷେଚନ (fertilizing) କରିବା ପରେ ଭୃଣ (embryo) ପରୀକ୍ଷା କରି ଜରାୟୁ ଭିତରେ ରଖିଲେ ଏ ରୋଗ ପ୍ରତିଷେଧ କରିହୁଏ । ଏହାର ଚିକିତ୍ସାରେ ଦେହରେ ନ ଥିବା କ୍ଲଟିଙ୍ଗ ଫ୍ୟାକ୍ଟର ପୁନଃସ୍ଥାପନ କରାଯାଏ । ଏହି ପ୍ରଥା ନିୟମିତ ବା ରକ୍ତସ୍ରାବ ସମୟରେ କରାଯାଇପାରେ । ଘରେ ବା ଡାକ୍ତରଖାନାରେ ପୁନଃସ୍ଥାପନ କରାଯାଇପାରେ । ମାନବ ରକ୍ତରୁ ବା ପ୍ରୋଟିନରୁ କ୍ଲଟିଙ୍ଗ ଫ୍ୟାକ୍ଟରରୁ (recombinant methods) ପ୍ରସ୍ତୁତ କରାଯାଏ । ଆଣ୍ଟିବାୟୋଟିକ ବିରୁଦ୍ଧରେ ଆଣ୍ଟିବଡି ପ୍ରସ୍ତୁତ ହେଉଥିବା ୨୦% ଲୋକଙ୍କର ଚିକିତ୍ସା କଷ୍ଟସାଧ୍ୟ । ସାମାନ୍ୟ ଧରଣର ହେମୋଫିଲିଆ କ ହୋଇଥିଲେ ଡେସମୋପ୍ରେସିନ (desmopressin) ଔଷଧ ଦିଆଯାଇପାରେ । ଅଧୁନା ଜିନ ଥେରାପି (gene therapy) ପରୀକ୍ଷଣ ଅବସ୍ଥାରେ ଅଛି । 

ପ୍ରତି ୫,୦୦୦ରୁ ୧୦,୦୦୦ ଲୋକରେ ଜଣେ ହେମୋଫିଲିଆ କ ରୋଗରେ ଆକ୍ରାନ୍ତ ହୁଏ ଓ ପ୍ରତି ୪୦,୦୦୦ରେ ଜଣେ ପୁରୁଷ ହେମୋଫିଲିଆ ଖ ରୋଗରେ ଜନ୍ମରୁ ଆକ୍ରାନ୍ତ ହୁଏ ।   କେତେକ ମହିଳାଙ୍କର ଏକ୍ସ କ୍ରୋମୋଜୋମ ସ‌ହିତ ଅଣକାର୍ଯ୍ୟକାରୀ ଜିନ ଥିଲେ ସାମାନ୍ୟ ଲକ୍ଷଣ ପ୍ରକାଶ ପାଇପାରେ । ହେମୋଫିଲିଆ ଗ ଉଭୟ ପୁରୁଷ ଓ ମହିଳାଙ୍କୁ ସମ ଭାଗରେ ଆକ୍ରମଣ କରେ ଓ ମୂଖ୍ୟତଃ ଆସ୍କେନାଜି ଜିଉଙ୍କର (Ashkenazi Jews) ଏ ରୋଗ ହୁଏ ।  ୧୮୦୦ଶତାବ୍ଦୀରେ ୟୁରୋପର ରାଜକୀୟ ପରିବାରରେ ସାଧାରଣତଃ ଏହି ରୋଗ ଥିଲା । ସନ ୧୯୫୨ରେ ହେମୋଫିଲିଆ କ ଓ ଖ ମଧ୍ୟରେ ଥିବା ପାର୍ଥକ୍ୟ ଜଣାଯାଇଥିଲା । ଗ୍ରୀକ ଭାଷାରୁ ଅଣାଯାଇଥିବା ଶବ୍ଦ ହାଇମା/haima αἷμα ଅର୍ଥ ରକ୍ତ ଓ ଫିଲିଆ/philia φιλία ଅର୍ଥ ପ୍ରେମ ।

 ଆଧାର 

ଶ୍ରେଣୀ:ଚିକିତ୍ସା ବିଜ୍ଞାନ
ଶ୍ରେଣୀ:ରୁଧିର ବିଜ୍ଞାନ
ନୀରଦପ୍ରଭା ପଟ୍ଟନାୟକ

ନୀରଦପ୍ରଭା ପଟ୍ଟନାୟକ(୬ ଫେବୃଆରୀ ୧୯୨୬ - ୨୩ ସେପ୍ଟେମ୍ବର ୨୦୧୬) ଜଣେ ଓଡ଼ିଆ ସ୍ୱାଧୀନତା ସଂଗ୍ରାମୀ, ସାହିତ୍ୟିକ ଓ ଶିକ୍ଷାବିତ ଥିଲେ । ୮୦ବର୍ଷର କର୍ମମୟ ସାମାଜିକ ଜୀବନୀ ମଧ୍ୟରେ ନୀରଦପ୍ରଭା, ଜଣେ ଗାଳ୍ପିକ ଓ ସମ୍ପାଦକ ଭାବରେ ଓଡ଼ିଆ ସାହିତ୍ୟରେ ନିଜର ଅବଦାନ ରଖିଛନ୍ତି । ସେ ଉତ୍କଳ ମହିଳା ସମିତିର ପ୍ରାକ୍ତନ ଅଧ୍ୟକ୍ଷ ମଧ୍ୟ ଥିଲେ ।

 ସାହିତ୍ୟ କୃତି 
 ଆଲୋଡ଼ନ
 ମନ ନିର୍ଝର
 ସାଆନ୍ତାଣୀ
 ଭିତର ଅଗଣା

 ପାରିବାରିକ ଜୀବନ 
ନୀରଦପ୍ରଭା, ସାହିତ୍ୟିକ ଦିବ୍ୟସିଂହ ପଟ୍ଟନାୟକଙ୍କ କନ୍ୟା ଓ ଗବେଷକ ସୁରସିଂହ ପଟ୍ଟନାୟକଙ୍କ ଭଉଣୀ ଥିଲେ । ସେ ବିପ୍ଳବୀ କବି ଅନନ୍ତ ପଟ୍ଟନାୟକଙ୍କ ଧର୍ମପତ୍ନୀ ଓ କବି ଅମରେଶ ପଟ୍ଟନାୟକ ତାଙ୍କ ପୁତ୍ର ଅଟନ୍ତି । 

 ଆଧାର 

ଶ୍ରେଣୀ:୧୯୨୬ ଜନ୍ମ
ଶ୍ରେଣୀ:୨୦୧୬ ମୃତ୍ୟୁ
ଶ୍ରେଣୀ:ଓଡ଼ିଶାର ସ୍ୱାଧୀନତା ସଂଗ୍ରାମୀ
ଶ୍ରେଣୀ:ଓଡ଼ିଆ ଲେଖକ
ମଦନଲାଲ

ମଦନଲାଲ, ନାମରେ ବହୁଳ ପରିଚିତ ଭାରତୀୟ କ୍ରିକେଟ ଖେଳାଇଙ୍କ ପୂର୍ଣ ନାମ ମଦନଲାଲ ଉଧୋଊରାମ ଶର୍ମା ( ଜନ୍ମ ୨୦ ମାର୍ଚ ୧୯୫୧ ) । ସେ ପଞ୍ଜାବର ଅମୃତସରଠାରେ ଜନ୍ମ ଗ୍ରହଣ କରିଥିଲେ । ସେ ଭାରତୀୟ ଜାତୀୟ ଦଳ ପାଇଁ ଟେଷ୍ଟ ଓ ଏକଦିବାସୀୟ ଅନ୍ତର୍ରାଷ୍ଟ୍ରୀୟ ଖେଳିଥିଲେ ଓ ଭାରତ ପ୍ରଥମ କରି ଜିତି ଥିବା ୧୯୮୩ ବିଶ୍ୱ କପ ଦଳର ଜଣେ ମୁଖ୍ୟ ସଦସ୍ୟ ଥିଲେ । 

 ଖେଳ ଜୀବନ 
ମଦନଲାଲାଲ ଜଣେ ଅଲ ରାଉଣ୍ଡର । ସେ ଦ୍ରୁତ ଗତି ବୋଲିଂ କରିବା ସହ ଭଲ ବାଟିଙ୍ଗ ମଧ୍ୟ କରିପାରୁଥିଲେ । ଭାରତ ପାଇଁ ସେ ୩୯ଟି ଟେଷ୍ଟ ଖେଳି ୨୨.୬୫ ହାରରେ ୧,୦୪୨ ରଣ ସହ ୭୧ଟି ୱିକେଟ ନେଇଥିଲେ । ତଳ ଅଦରରେ ବାଟିଙ୍ଗ ଭଲ ସମ୍ଭାଳି ପରୁଥିବା ଖେଳାଳି ହିସାବରେ ତାଙ୍କର ଖ୍ଯାତି ରହିଛି ।  

ଏକ ଦିବାସୀୟ ଅନ୍ତର୍ରାଷ୍ଟ୍ରୀୟ ମେଚରେ ମଦନଲାଲ ଜଣେ ଖୁବ ଉପଯୋଗୀ ଅଲ ରାଉଣ୍ଡର ହିସାବରେ ପ୍ରସିଦ୍ଧ ଥିଲେ । ୧୯୮୩ ବିଶ୍ୱ କପରେ କପିଲ ଦେବଙ୍କ ନେତୃତ୍ୱରେ ଜିତି ଥିବା ଦଳରେ ୬ ଜଣ ଅଲ ରାଉଣ୍ଡର ଥିଲେ ମଧ୍ୟ ମଦନଲାଲ ତାଙ୍କର ଅବଦାନଦ୍ୱାରା ତାଙ୍କର ସ୍ୱାତନ୍ତ୍ରତା ବଜାୟ ରଖିଥିଲେ  । ସେ ଫାଇନାଲ ମେଚରେ ଚମତ୍କାର ବୋଲିଂ କରି ୱେଷ୍ଟ ଇଣ୍ଡିଜର ଭିଭିୟାନ ରିଚାର୍ଡଙ୍କୁ ଆଉଟ କରିବା ଫଳରେ ଭାରତୀୟ ଦଳ ଫାଇନାଲରେ ଜିତିବା ସମ୍ଭବ ହେଇଥିଲା । 
 ମଦନଲାଲ ତାଙ୍କ ଖେଳ ଜୀବନରେ ଭାରତ ପାଇଁ ୬୭ଟି ଏକଦିବସୀୟ ଅନ୍ତର୍ରାଷ୍ଟ୍ରୀୟ ଖେଳିଥିଲେ । ପରେ ସେ ଖେଳରୁ ଅବସର ନେଇ କ୍ରିକେଟ କୋଚିଙ୍ଗ ଦେଇଥିଲେ । 

 ମାଦନଲାଲଙ୍କ କୋଚିଙ୍ଗ ଅବଦାନ 
ଅବସର ପରେ ସେ ୧୯୯୬ରୁ ୧୯୯୭ ପର୍ଯ୍ୟନ୍ତ ଭାରତୀୟ ଜାତୀୟ ଦଳର କୋଚ ଥିଲେ । ସେ ଆରବ ଏମିରଟ ଜାତୀୟ କ୍ରିକେଟ ଦଳର କୋଚ ଭାବରେ ମଧ୍ୟ କିଛି ବର୍ଷ କାମ ଅରିଥିଲେ । ଦିଲ୍ଲୀରେ ତାଙ୍କର ଏକ କ୍ରିକେଟ ପ୍ରଶିକ୍ଷଣ ଏକାଡେମୀ ମଧ୍ୟ ଅଛି । 

 ରାଜନୀତିରେ ମାଦନଲାଲ 
ମାର୍ଚ , ୨୦୦୯ରେ ମଦନଲାଲ ଭାରତୀୟ ଜାତୀୟ କଂଗ୍ରେସ ଦଳ ପକ୍ଷରୁ ହମୀରପୁର ଲୋକ ସଭା ଆସନ ପାଇଁ ପ୍ରତ୍ୟାଶୀ ଥିଲେ । କିନ୍ତୁ ସେ ପରାଜିତ ହେଇଥିଲେ । 

 ଅଭିନେତା ଭାବେ ମଦନଲାଲ 
୨୦୧୩ରେ ମଦନଲାଲ ଟିଭି ଅଭିନେତା ଭାବେ ଅଭିନୟ କରିଥିଲେ । ସେ ଲାଇଫ ଓକେ ଚ୍ୟାନେଲରେ 'ହମ ନେ ଲି ହୈ ଶପଥ " ନାମକ ଏକ ଅପରାଧ ସମ୍ପର୍କିତ ସିରିୟାଲରେ ଅଭିନୟ କରିଥିଲେ । 

 References 

 External links 
 Madan Lal’s cricket academy at Gaur City, Greater Noida (West)  on realtyfact.com 
 cricinfo
 cricketarchive
ଶ୍ରେଣୀ:୧୯୫୧ ଜନ୍ମ
ଶ୍ରେଣୀ:ଭାରତୀୟ କ୍ରିକେଟ ଖେଳାଳି
ଶ୍ରେଣୀ:ଜୀବିତ ବ୍ୟକ୍ତି
ବାଘ ନାଚ

thumb|ଭାରତର ପାଳିକୁଲାଠାରେ ବାଘ ନାଚର ଦୃଶ୍ୟ 
ଡାହାଣ|thumb|250x250_ପିକସେଲ|ଇଟାବେର କିତାକାମୀ ନୃତ୍ୟୋତ୍ଶବରେ ରାସ୍ତା ଉପରେ  ବାଘ ନାଚ  ର ଦୃଶ୍ୟ 
ଡାହାଣ|thumb|250x250_ପିକସେଲ|ଇଟାବେର ହୋଟେଲ ଲୋବିଆରେ ବାଘ ନାଚର ଦୃଶ୍ୟ 
ବାଘନାଚ ଏକ ପାରମ୍ପରିକ ନୃତ୍ୟକଳା । ଏଥିରେ ନର୍ତ୍ତକମାନେ ବାଘ ଶରୀର ଭଳି ଦିଶୁଥିବା ପୋଷାକ ଓ ପରିପାଟୀ ପିନ୍ଧି ନୃତ୍ୟ ପରିବେଷଣ କରିଥାଆନ୍ତି । ଏହି ନୃତ୍ୟ ଭାରତର ବିଭିନ୍ନ ପ୍ରାନ୍ତ ସମେତ ଏସିଆ ମହାଦେଶର ଇଣ୍ଡୋନେସିଆ, ନେପାଳ, ଜାପାନ ଆଦି ଦେଶରେ ବିଭିନ୍ନ ଅଞ୍ଚଳରେ ପ୍ରଚଳିତ ଓ ପର୍ବପର୍ବାଣିରେ ବହୁଳ ଭାବେ ଲୋକଙ୍କ ଆମୋଦ ପ୍ରମୋଦ ପାଇଁ ପରିବେଷଣ କରାଯାଇଥାଏ । 

 ଭାରତରେ ବାଘନାଚ 
 ଭାରତରେ ଦ୍ରାବିଡ ବଂଶଜ ଲୋକଙ୍କର ଏହା ଲୋକନୃତ୍ୟ ଭାବରେ ବହୁକାଳରୁ ପ୍ରଚଳିତ 
ତାମିଲନାଡୁରେ ଏହାକୁ ପୁଲିଆଟ୍ଟମ କୁହାଯାଏ 
କର୍ଣ୍ଣାଟକ ଓ ତୁଳୁନାଡୁରେ ଏହା ପଲିଭେଷା ନାମରେ ଜଣା 
କେରଳରେ ଏହାକୁ ପୁଳିକଲି କୁହାଯାଏ । 
 ଓଡ଼ିଶାରେ 'ବାଘନାଚ' ନାମରେ ଏହା ଜଣା । ଓଡ଼ିଶାର ବ୍ରହ୍ମପୁରର ବାଘନାଚର ଏକ ସ୍ୱତନ୍ତ୍ରତା ରହିଛି ଓ ଏହା ଖୁବ୍ ଆକର୍ଷକ। ପ୍ରସିଦ୍ଧ ବ୍ରହ୍ମପୁର ଠାକୁରାଣୀ ଯାତ୍ରା ସମୟରେ ଏହା ବ୍ୟାପକ ଭାବେ ଦେଖିବାକୁ ମିଳେ। ଏହାଛଡା ପଶ୍ଚିମ ଓଡ଼ିଶାର ସୁବର୍ଣପୁର ଜିଲ୍ଲାରେ ଏହାର ବହୁଳ ପ୍ରଚାଳନ ଦେଖାଯାଏ ।  

 ନେପାଳ 
 ନେପାଳର ନେୱା ଅଞ୍ଚଳରେ ବାଘ ନାଚର ପ୍ରଚଳନ ଅଛି 

 ଚୀନ 
 ହେଇନାନାନର ବାଘ ନାଚ
 ହେନାନର ଟାଇଗର ନୃତ୍ୟ
 ଲୋ ୱୁ, ଉତ୍ତର ଜିଲ୍ଲା, ହଂକଂର ବାଘ ନାଚ
 ୟୋଙ୍ଗଜୀ, ଶାନସିର ବାଘ ନାଚ

 ଜାପାନ 
 ଜାପାନର ଇବାଟେରେ ବାଘନାଚର ପ୍ରଚଳନ ବହୁଳ ଭାବରେ ଦେଖାଯାଏ ।   Tiger dance of Kamaishi, Iwate  (in Japanese)
 ଅଫୁନାତୋ ହେଲା ଜାପାନର ଇଟାବେ ବାଘନାଚର ଅନ୍ୟ ଏକ ପ୍ରକାର ।  [http://toramai.web.fc2.com/ Tiger dance of Ōfunato, Iwate (in Japanese)
 ସିଜୁଉକା ପ୍ରିଫେକ୍ଟରର ଟାଇଗର ନୃତ୍ୟ ।
 ଜାପାନର କାନାଗବେରେ ଏହି ବାଘ ନାଚ ଯୋକୋସୁକା କୁହାଯାଏ ।  Tiger dance of Yokosuka, Kanagawa  (in Japanese)

 ଥାଇଲ୍ୟାଣ୍ଡ 
 ବ୍ୟାଙ୍କ‌କ୍‌ର ବାଘ ‌ନାଚ
 ଲ୍ୟାମ୍ପଙ୍ଗର ବାଘ ନାଚ
 ନାଖନ୍ ସାୱାନର ବାଘ ନାଚ

 References 

ଶ୍ରେଣୀ:ଓଡ଼ିଆ ଚଳଣି
କର୍ଲାପାଟ ଅଭୟାରଣ୍ୟ

କର୍ଲାପାଟ ଅଭୟାରଣ୍ୟ ଓଡ଼ିଶାର କଳାହାଣ୍ଡି ଜିଲ୍ଲାରେ ଅବସ୍ଥିତ ଏକ ଅଭୟାରଣ୍ୟ । ଏହି ପର୍ଯ୍ୟଟନସ୍ଥଳୀକୁ ସାରା ଭାରତରୁ ପ୍ରାକୃତିକ ସୌନ୍ଦର୍ଯ୍ୟ ଉପଭୋଗ କରିବାକୁ ପର୍ଯ୍ୟଟକମାନେ ଆସିଥାନ୍ତି । କଳାହାଣ୍ଡିର ସଦର ମହକୁମା ଭବାନୀପାଟଣା ସହରରୁ କର୍ଲାପାଟର ଦୁରତ୍ୱ ୩୫ କିଲୋମିଟର ।http://www.indianholiday.com/wildlife-india/karlapat-wildlife-sanctuary.html
 ଗମନାଗମନ ଓ ରହଣି ସୁବିଧା 
ଅକ୍ଟୋବର ମାସରୁ ମେ  ମାସ ଯାଏଁ କର୍ଲାପାଟ ଭ୍ରମଣ ପାଇଁ ସୁବିଧା ସମୟ । ଭବାନୀପାଟଣା ପର୍ଯ୍ୟନ୍ତ ରେଳ ଓ ରାଜପଥ ଦେଇ ଯାଇ ହୁଏ । ଏହା ନିକଟରେ ରାଇପି ନାମକ ପାସେଞ୍ଜର ହଲ୍ଟ ମଧ୍ୟ ରହିଛି । ରାତ୍ରରହଣି ପାଇଁ ଭବାନୀପାଟଣାରେ ସରକାରୀ ପାନ୍ଥନିବାସ ସହ ହଟେଲ ମାନ ମଧ୍ୟ ଉପଲବ୍ଧ । ଏହି ଅଭୟାରଣ୍ୟ ମଧ୍ୟରେ ଏକ ପାନ୍ଥନିବାସ ମଧ୍ୟ ଅଛି । ଆଗରୁ ବୁକିଙ୍ଗ କରି ସେଠାରେ ମଧ୍ୟ ରାତ୍ର ଯାପନ ସୁବିଧା ଅଛି । ରାତ୍ରକାଳରେ ଜୀବଜନ୍ତୁ ଦେଖିବାର ସୁବିଧା ମଧ୍ୟ ଉପଲବ୍ଧ ।

 ଜୀବଜନ୍ତୁ ଓ ଅରଣ୍ୟ  
ଅଭୟାରଣ୍ୟଟି ୨୫୫ ବର୍ଗକିଲୋମିଟର ପର୍ଯ୍ୟନ୍ତ ବ୍ୟାପ୍ତ । ପୂର୍ବୀୟ ମାଳଭୂମି ଅଚଳର ନିଘଞ୍ଚ ଅରଣ୍ୟ ଏହି ଇଲାକାରେ ରହିଥାଏ । ବିଭିନ୍ନ ମୂଲ୍ୟବାନ ବୃକ୍ଷ ରାଜି ସହ ଜାଳେଣୀ କାଠ ମଧ୍ୟ ପ୍ରଚୁର ପରିମାଣରେ ଏହି ଅରଣ୍ୟରେ ଉପଲବ୍ଧ ହୁଏ । ଏହାର ଅରଣ୍ୟାଞ୍ଚଳରେ ବାଘ , ଚିତା ବାଘ , ହରିଣ, ସଂଭର ନୀଳ ଗାଈ , ଓ ବହୁ ପ୍ରକାର ପକ୍ଷୀ , ସରୀସୃପ ବସାବାସ କରିଥାଆନ୍ତି ।  
thumb|KARLAPAT CHECK GATE
thumb|KARLAPAT ROAD

ଆଧାର

ଶ୍ରେଣୀ:କଳାହାଣ୍ଡି ଜିଲ୍ଲା
ଶ୍ରେଣୀ:ଓଡ଼ିଶା ଭୌଗଳିକ ମୁଣ୍ଡିଆ ପ୍ରସଙ୍ଗସମୂହ
ଶ୍ରେଣୀ:ଓଡ଼ିଶାର ବନ୍ୟପ୍ରାଣୀ ଅଭୟାରଣ୍ୟ
କୋଇଲିଘୁଘର ଜଳପ୍ରପାତ

thumb|କୋଇଲି ଘୁଘର
କୋଇଲିଘୁଘର ଓଡ଼ିଶାର ଝାରସୁଗୁଡା ଜିଲ୍ଲାରେ ଅବସ୍ଥିତ ଏକ ପର୍ଯ୍ୟଟନ ସ୍ଥାନ ।

 ଅବସ୍ଥିତି 
ଜାତୀୟ ରାଜପଥ ୨୦୦ରେ ଗୋବିନ୍ଦପୁରରୁ ଝାରସୁଗୁଡା ରାୟପୁର ରାସ୍ତାରେ ଗଲେ କୋଇଲିଘୁଘର ଜଳପ୍ରପାତଠାରେ ପହଞ୍ଚି ହୁଏ । ଜାତୀୟ ରାଜପଥରୁ ୬ କିଲୋମିଟର ଅଭ୍ୟନ୍ତରକୁ ଜଙ୍ଗଲ ରାସ୍ତା ଦେଇ ଯିବାକୁ ହୁଏ । ଗୋବିନ୍ଦପୁର ଗ୍ରାମ ବେଲପାହାଡ ସହରରୁ ପ୍ରାୟ ୨୦ କିଲୋମିଟର ଦୂର । 

 ଦର୍ଶନୀୟ ସ୍ଥାନ 
କୋଇଲିଘୁଘର ଜଳପ୍ରପାତର ଉଚ୍ଛତା ପ୍ରାୟ ୨୦୦ ମିଟର । ଏହା ଲଖନପୁରର କୁସୁମେଳବାହଲ ଗ୍ରାମ ସନ୍ନିକଟରେ ଅବସ୍ଥିତ । ଜଳପ୍ରପାତରୁ ନିର୍ଗତ କ୍ଷୁଦ୍ର ନଦୀକୁ ଅହିରାଜ କୁହାଯାଏ । ଏହା ଚୁଇଖଞ୍ଚ ଅରଣ୍ୟରୁ ନିର୍ଗତ । ଜଳପ୍ରପାତରୁ ପଟାଁ ହେଲା ପରେ ଏହା ମହାନଦୀରେ ସମରଜିତ ହେବା ଯାଏ ବହି ଯାଏ । ଏହି ସ୍ଥଳଟି ପ୍ରକୃତିକ ସୌନ୍ଦଜ୍ୟରେ ପରିପୂର୍ଣ ହୋଇଥିବାରୁ ଅନେକ ପର୍ଯ୍ୟଟକଙ୍କୁ ଆକର୍ଷିତ କରିଥାଏ । 

 ମହେଶ୍ୱରନାଥ ମନ୍ଦିର  
ଜଳାପ୍ରପାତ ମଧ୍ୟରେ ଆବିର୍ଭୂତ ହେଇଥିବା ଶିବଲିଙ୍ଗ ଅବସ୍ଥିତ । ତାହା ଅନେକ ସମୟରେ ଦୃଷ୍ଟିଗୋଚର ହେଇ ନ ଥାଏ ଜଳ ପତ୍ତନ କାରଣରୁ । ତେଣୁ ଜଳଧାର ନିକଟରେ ଅନ୍ୟ ଏକ ଶିବଲିଙ୍ଗ ସ୍ଥାପନ କରା ଯାଇ ମନ୍ଦିର ନିର୍ମାଣ କରାଯାଇଛି । 

 ପର୍ବ ପର୍ବାଣି  
କୋଇଲିଘୁଘରଠାରେ ଥିବା ମହେଶ୍ୱରନାଥ ମନ୍ଦିରରେ ସବୁଠୁ ବଡ଼ ଉତ୍ଶବ ଭାବରେ ଶିବରାତ୍ରି ପାଳନ କରାଯାଏ । ଏହା ବ୍ୱ୍ୟତୀତ ଶ୍ରାବଣ ମାସରେ ବୋଲବମ ଭକ୍ତ ବହୁ ସଂଖ୍ୟାରେ ପ୍ରତି ସୋମବାର ଦିନ ଏଠାକୁ ଆସି ପୂଜା କରିଥାନ୍ତି ।  
 ପିକନିକ ସ୍ଥଳ  
ଉତ୍ତମ ପ୍ରକୃତିକ ସୁନ୍ଦରତା ସହ ଜଳପ୍ରପାତର ଝରଣା ଯୋଗୁ କୋଇଲିଘୁଘର ଝାରସୁଗୁଡା ତଥା ନିକଟ ବାରଟି ଜିଲ୍ଲାମାନଙ୍କ ପାଇଁ ଖୁବ ପସନ୍ଦର ପିକନିକ ସ୍ଥଳ ଭାବରେ ବିଖ୍ୟାତ । ପ୍ରତି ବର୍ଷ ପିକନିକ ଋତୁରେ ( ଦେସେମ୍ବର -ଜାନୁୟାରୀ ) ବହୁସଂଖ୍ୟକ ସ୍କୁଲ , କଲେଜ ଓ ଅନନ୍ୟ ଅନୁଷ୍ଠାନ ମାନ ଏଠାକୁ ପିକ୍ନିକ ପାଇଁ ଆସନ୍ତି । ଗମନା ଗମନର ସୁବିଧା , ନିକଟରେ ଜାଲ କଥାର ପର୍ଯ୍ୟାପ୍ତ ଉପଲବ୍ଧି ଯୋଗୁ ଏଠାରେ ପିକନିକ ଖୁବ ଆମୋଦକର ହେଇଥାଏ ।

 References 

 ବାହ୍ୟ ଆଧାର 
 Tourism in Jharsuguda
 Waterfalls in Orissa  
ଶ୍ରେଣୀ:ଓଡ଼ିଶାରେ ଥିବା ଜଳପ୍ରପାତ
କର୍ସନ ଘାବ୍ରି

କର୍ସନ ଦେବଜୀଭାଇ ଘାବ୍ରି (ଜନ୍ମ ୨୮ ଫେବୃଆରୀ ୧୯୫୧) ଜଣେ ପୂର୍ବତନ ଭାରତୀୟ କ୍ରିକେଟ ଅଲରାଉଣ୍ଡର ଖେଳାଳି । ସେ ଗୁଜରାଟର ରାଜକୋଟଠାରେ ଜନ୍ମ ଗ୍ରହଣ କରି ୧୯୭୪ରୁ ୧୯୮୧ ମଧ୍ୟରେ ଭରତ ପାଇଁ ୩୯ଟି ଟେଷ୍ଟ ଓ ୧୯ଟି ଏକଦିବାସୀୟ ଅନ୍ତର୍ରାଷ୍ଟ୍ରୀୟ ମେଚ ଖେଳିଥିଲେ । ସେ ୨ଟି ବିଶ୍ୱ କପ ୧୯୭୫ ଓ ୧୯୭୯ରେ ଭାଗନେଇଥିଲେ । 

ପ୍ରମୁଖ ଅବଦାନ

ଘାବ୍ରି ମୁଖ୍ୟତ ଜଣେ ବାମ  ହାତୀ ମାଧ୍ୟମ ଗତି ବୋଲର ଥିଲେ । ସେ  ତୀବ୍ର ଗତି ସହ ବାମ ହାତୀ ସ୍ପିନ ବୋଲିଂ ମଧ୍ୟ କରିପାରୁଥିଲେ ଓ ତଳ ଅଡରରେ ଜଣେ ଉପଯୋଗୀ ବ୍ଯାଟସମ୍ଯାନ ଭାବରେ ମଧ୍ୟ ଦଳକୁ ନିଜର ଯୋଗଦାନ ଅନେକ ସମୟରେ ଦେଇ ପାରୁଥିଲେ । ସେ ୪ ଥର ୫ ୱିକେଟ ନେବା ସହ ସମୁଦାୟ ୧୦୯ଟି ୱିକେଟ ନେଇଥିଲେ ଭାରତୀୟ ଜାତୀୟ ଦଳ ପାଇଁ ଓ ତା ସଙ୍ଗେ ୨ଟି ଅର୍ଦ୍ଧଶତକୀୟ ପାରି ମଧ୍ୟ ଖେଳିଥିଲେ । ତାଙ୍କର ସର୍ବୋଛ ସ୍କୋର ୮୬ ଥିଲା , ଯାହା ସେ ଅଷ୍ଟ୍ରେଲିଆ ବିରୁଦ୍ଧରେ ବମ୍ବେଠାରେ କରିଥିଲେ । ସେହି ମେଚରେ ସେ ଶୟଦ କିରିମାନିଙ୍କ ସହ ଅଷ୍ଟମ ୱିକେଟ ଯୋଡି ପାଇଁ ୧୨୭ ରଣ ଯୋଡିଥିଲେ ଯାହା କି ସେ ସମୟରେ ଏକ ରେକର୍ଡ ହେଇଥିଲା । ସେହି ଟେଷ୍ଟରେ ଭରତ ବିଜୟୀ ହେଇଥିଲା ଓ ଘାବ୍ରିଙ୍କ ଅବଦାନ ପ୍ରଶଂସିତ ହେଇଥିଲା ।  
ଜାତୀୟ ଦଳରେ ସେ ୧୯୭୫ରେ ପଦାର୍ପଣ କରିଥିଲେ ମଧ୍ୟ ୧୯୭୭ରୁ ସେ ନିୟମିତ ଭାବରେ ଦଳରେ ଖେଳିଥିଲେ । ନିଉ ଜିଲାଣ୍ଡ ଓ ଇଂଲଣ୍ଡ ଗସ୍ତ ପରେ ୧୯୭୮/୭୯ ସେରିଜରେ ସେ ସର୍ବାଧିକ ୨୭ ୱିକେଟ ନେଇଥିଲେ । ୧୯୮୧ରେ ଅଷ୍ଟ୍ରେଲିଆ ସହ ସିରିଜରେ ମଧ୍ୟ ତାଙ୍କର ପ୍ରଦର୍ଶନ ଅତି ମୁଲ୍ୟବାନ ଥିଲା ।ସେହି ସିରିଜର ୩ୟ ଟେଷ୍ଟର ଚତୁର୍ଥ ଦିନ ଅଷ୍ଟ୍ରେଲିଆର ଉଭୟ ପ୍ରାରମ୍ଭିକ ବ୍ଯାଟସମେନଙ୍କୁ ସେ ଲଗ୍  ଲାଗ  2ଟି ବଳରେ ଆଉଟ କରିଦେବାରୁ ଭାରତର ବିଜଯ ସୁଗମ ହେଇଥିଲା । ତାହା ପରେ କପିଲ ଦେବ ଅଷ୍ଟ୍ରେଲିଆ ବେଟିଙ୍ଗକୁ ସମ୍ପୂର୍ଣ୍ଣ ଆୟତ୍ତ କରିନେଇ ପାରିଥିଲେ । 

୧୯୭୮ରେ ପାକିସ୍ତାନର ଫଇସଲାବାଦଠାରେ ମହାନ ଭାରତୀୟ ଖେଳାଳି କପିଲା ଦେବଙ୍କ ଜାତୀୟ ଦଳକୁ  ପଦାର୍ପଣ ହେଲା ବେଳେ ଘାବ୍ରି ତାଙ୍କ ସହ ବୋଲିଂ ଆରମ୍ଭ କରୁଥିଲେ । 
ଅବସର ପ୍ରମୁଖ

ପରିଶେଷରେ ଘାବ୍ରିଙ୍କ ସ୍ଥାନ ଆଉ ଜଣେ ଅଲ ରାଉଣ୍ଡର ମଦନଲାଲ ଦଖଲ କରି ନେଲା ପରେ ୧୮୮୨ରେ ତାଙ୍କର ଅନ୍ତର୍ଜାତିକ ଖେଳ ଜୀବନର ଜବନିକା ପଡିଥିଲା । 

 References 

ଶ୍ରେଣୀ:୧୯୫୧ ଜନ୍ମ
ଶ୍ରେଣୀ:ଭାରତୀୟ କ୍ରିକେଟ ଖେଳାଳି
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଗୁଜରାଟର ଲୋକ
ସମ୍ବଲପୁର ରେଳ ଷ୍ଟେସନ

ସମ୍ବଲପୁର ରେଳ ଷ୍ଟେସନ ଭାରତୀୟ ରାଜ୍ୟ ଓଡ଼ିଶାର ସମ୍ବଲପୁର ସହରର କେନ୍ଦ୍ର ସ୍ଥଳୀରେ ରହିଛି । ଏହା ଥିବା ଅଞ୍ଚଲକୁ କ୍ଷେତରାଜପୁର କୁହା ଯାଉଥିବାରୁ ଏହାକୁ କ୍ଷେତରାଜପୁର ଷ୍ଟେସନ ବୋଲି ମଧ୍ୟ କୁହାଯାଇଥାଏ । ସମ୍ବଲପୁର ସହର ଅଧୀନରେ ସମ୍ବଲପୁର ରୋଡ଼ , ସମ୍ବଲପୁର ସିଟି ଓ ହୀରାକୁଦ ଷ୍ଟେସନ ମଧ୍ୟ ରହିଛି ।
thumb|ସମ୍ବଲପୁର ଷ୍ଟେସନର ଦୃଶ୍ୟ 
thumb|12586 ସମ୍ବଲପୁର -ହାୱଡା ଏକ୍ସପ୍ରେସ 

 ଇତିହାସ 
ଏହି ଷ୍ଟେସନ ୧୯୬୦ ମସିହାରେ ଆରମ୍ଭ ହୋଇଥିଲା କେବଳ କୋତ୍ତଭରମ-କୋରାପୁଟ-ଜୟପୁର ଲାଇନକୁ ନେଇ । ପରେ ଟିଟିଲାଗଡ଼-ଝାରସୁଗୁଡ଼ା-ରାଉରକେଲା ଲାଇନ ଯୋଗ ହେଲା ପରେ ଏହା ଜଙ୍କସନର ମାନ୍ୟତା ପ୍ରାପ୍ତ ହେଲା । ୧୯୮୩ରେ ଆରମ୍ଭ ହେଇଥିବା ସମ୍ବଲପୁର-ତାଳଚେର ଲାଇନ ୧୯୯୮ରେ ସମ୍ପୂର୍ଣ୍ଣ ହେଲା ପରେ ଏହି ଲାଇନଦ୍ୱାରା ସମ୍ବଲପୁରରୁ ଭୁବନେଶ୍ୱରକୁ ସିଧା ସଳଖ ଯୋଗାଯୋଗ ସମ୍ଭବ ହେଇ ପାରିଛି । ଏବେ ଏହି ମାର୍ଗ ଦେଇ ଭୁବନେଶ୍ୱରକୁ ଉତ୍ତର ଭରତର ବିଭିନ୍ନ ଅଞ୍ଚଳକୁ ଟ୍ରେନ ଶୀଘ୍ର ଯାତାୟତ କରିପାରୁଛି । 

 ରେଳ ଅନୁଷ୍ଠାନ 
ନୂତନ ଭାବେ ହେଇଥିବା ପୂର୍ବତଟ ରେଳପଥ ଅଧୀନରେ ସମ୍ବଲପୁର ରେଳ ଦିଭିଜନ ରହିଛି । ଏହାର ମୁଖ୍ୟ ଦପ୍ତର ଭୁବନେଶ୍ୱରଠାରେ ଅଛି । 

 ଲାଇନ ଦୋହରିକରଣ ଓ ବିଦ୍ୟୁତିକରଣ  
ଟିଟିଲାଗଡ-ସମ୍ବଲପୁର-ଝାରସୁଗୁଡା ରେଳ ପଥ ଓ ସମ୍ବଲପୁର - ଅନୁଗୁଳ ରେଳପଥର ଲାଇନ ଦୋହରିକରଣ ମଧ୍ୟ କରାଯାଇଛି । ଏହି ଲାଇନରେ ବିଦ୍ୟୁତିକରଣ କାର୍ଯ୍ୟ ମଧ୍ୟ କରାଯାଇଛି ।

 ଆଧାର 

 ବାହାର ଲିଙ୍କ 
 Trains at Sambalpur

ଶ୍ରେଣୀ:ସମ୍ବଲପୁର ଜିଲ୍ଲାର ଗାଆଁ ଓ ସହର
ଭେଙ୍କଟେଶ ପ୍ରସାଦ

thumb|ଭେଙ୍କଟେଶ ପ୍ରସାଦ
ବାପୁ କୃଶନରାଓ ଭେଙ୍କଟେଶ ପ୍ରସାଦ ( ୫ ଅଗଷ୍ଟ, ୧୯୬୯ରେ ଜନ୍ମ ) ଜଣେ ପୂର୍ବତନ ଭାରତୀୟ କ୍ରିକେଟ ଖେଳାଳି । ତାଙ୍କର ଜନ୍ମ କର୍ଣାଟକର ବାଙ୍ଗାଲୋର ସହରରେ ହେଇଥିଲା । ଅନ୍ତର୍ଜାତିକ କ୍ର୍ରିକେଟରୁ ଅବସର ନେଲା ପରେ ୨୦୦୭ରୁ ୨୦୦୯ ଯାଏ ସେ ଭାରତୀୟ ଦଳର କୋଚ ମଧ୍ୟ ରହିଥିଲେ ।ସେ ଜାଭାଗଲ ଶ୍ରୀନାଥଙ୍କ ସହ ବହୁ ବର୍ଷ ଧରି ଭାରତର ଦ୍ରୁତ ବୋଲିଂ ବିଭାଗ ସମ୍ଭାଳିଥିଲେ  ।  

 କ୍ରିକେଟ ଜୀବନ 
୩୩ଟି ଟେଷ୍ଟ ଖେଳି ପ୍ରସାଦ ୯୬ଟି ୱିକେଟ ଏବଂ ୧୬୧ଟି ଏକଦିବାସୀୟ ଅନ୍ତର୍ରାଷ୍ଟ୍ରୀୟରୁ ୧୯୬ଟି ୱିକେଟ ନେଇଥିଲେ । 

 ବ୍ୟକ୍ତିଗତ ଜୀବନ 
ଭେଙ୍କଟେଶ ଜୟନ୍ତୀ ପ୍ରସାଦଙ୍କୁ ବିବାହ କରିଛନ୍ତି ଓ ତାଙ୍କର ଏକ ସନ୍ତାନ ମଧ୍ୟ ଅଛି । 
Venkatesh Prasad's wife trades words with cops

 ଫିଲ୍ମ ଅଭିନୟ 
 Year  Title  Role  Co-Stars  Director  Language 2014Sachin! Tendulkar AllaCricket Coach  Suhasini Maniratnam, Snehith Mohan Shankar Kannada

 Achievements 

 Awards 
 ୧୯୯୬/୯୭ ସିଏଟ ଅନ୍ତର୍ଜାତିକ କ୍ରିକେଟର ପୁରସ୍କାର 
 ୨୦୦୦- ଅର୍ଜୁନ ପୁରସ୍କାର 

 ଟେଷ୍ଟ ମେଚ ପ୍ରଦର୍ଶନ 
ମେଚରେ ୧୦ ୱିକେଟ :
 {| border="0" cellpadding="3" cellspacing="1" width="80%"
! S No
! Opponent
! Venue
! Season
! Match Performance
|- style="background:#87cefa;"
| 1
| South Africa
| Kingsmead
| Dec,1996	
| 60-5 & 93-5
|}

 ଏକଦିବସୀୟ ମେଚ ପ୍ରଦର୍ଶନ 
ଏକଦିବସୀୟ ପୁରସ୍କାର 
 {| border="0" cellpadding="3" cellspacing="1" width="80%"
! S No
! Opponent
! Venue
! Season
! Match Performance
|- style="background:#87cefa;"
| 1
| Pakistan
| Old Trafford, Manchester
| 1999 Cricket World Cup	
| 9.3 - 2 - 27 - 5
|- style="background:#87cefa;"
| 2
| England
| Sharjah	
| 1998/99
| 10 - 2 - 35 -	3 	
|}

 References 

ଶ୍ରେଣୀ:୧୯୬୯ ଜନ୍ମ
ଶ୍ରେଣୀ:ଭାରତୀୟ କ୍ରିକେଟ ଖେଳାଳି
ଶ୍ରେଣୀ:ଜୀବିତ ବ୍ୟକ୍ତି
ଗୁଫି ପେଣ୍ଟାଲ

ଗୁଫି ପେଣ୍ଟଲ (୪ ଅକ୍ଟୋବର ୧୯୪୪ - ୫ ଜୁନ ୨୦୨୩) ଜଣେ ଭାରତୀୟ ଫିଲ୍ମ ଓ ଟିଭି ଅଭିନେତା ଥିଲେ । ସେ ୧୯୮୦ ଦଶକରୁ ଅନେକ ହିନ୍ଦୀ ଫିଲ୍ମ ଓ ଟିଭି ସିରିୟାଲରେ ଚରିତ୍ର ଅଭିନେତା ଭାବରେ ଅଭିନୟ କରିଥିଲେ । ମହାଭାରତ ଧାରାବାହିକରେ ତାଙ୍କର 'ଶକୁନି ' ଭୂମିକା ପାଇଁ ସେ ଘରେ ଘରେ ପରିଚିତ ହେଇଥିଲେ । ସେ ହାସ୍ୟାଭିନେତା କନବରଜିତ ପେଣ୍ଟାଲଙ୍କ ବଡ଼ ଭାଇ । ସେ ଶିଖ ପରିବାରରେ ଜନ୍ମ ଗ୍ରହଣ କରିଥିଲେ । 

ପ୍ରଥମରୁ ଇଞ୍ଜିନିଅର ଭାବରେ ନିଜ ଜୀବିକା ନିର୍ବାହ କରୁଥିବା ଗୁଫି ପରେ ଫିଲ୍ମ ଓ ଟିଭି ପ୍ରତିଷ୍ଠାନରୁ ଶିକ୍ଷଣ ନେଇ ତାଙ୍କର ଅଭିନେତା ଜୀବନ ଆରମ୍ଭ କରିଥିଲେ । ୧୯୬୯ରେ ମୁମ୍ବାଇ ଆସି ପ୍ରଥମେ ମଡେଲିଂ ଓ ସହ ନିର୍ଦ୍ଦେଶକ ଭାବେ କାମ କଲା ପରେ ସେ ଫିଲ୍ମ ଓ ଟିଭି ଜଗତରେ ପ୍ରବେଶ କଲେ ଚରିତ୍ର ଅଭିନେତା ଭାବେ । ବି ଆର ଚୋପ୍ରାଙ୍କ ମହାଭାରତ ଧାରାବାହିକରେ 'ଶକୁନି' ଭୂମିକାରେ ସେ ଅଭିନୟ କରି ବିଖ୍ୟାତ ହେଇଯାଇଥିଲେ । 

'ଶ୍ରୀ ଚୈତନ୍ୟ ମହାପ୍ରଭୁ " ନାମକ ଫିଲ୍ମରେ ସେ ନିର୍ଦ୍ଦେଶନା ଦେଇଛନ୍ତି । ମୁମ୍ବାଇ ଅଭିନୟ ପ୍ରତିଷ୍ଠାନରେ ସେ ମୁଖ୍ୟ ଅଭିନୟ ପ୍ରଶିକ୍ଷକ ଭାବରେ ମଧ୍ୟ କାର୍ଯ୍ୟ କରିଥିଲେ । 

 ଅଭିନୟ 
 ଅଭିନୀତ ଚଳଚ୍ଚିତ୍ର 
 ବର୍ଷ ଚଳଚ୍ଚିତ୍ର ଭୂମିକା ଟିପଣୀ ୧୯୭୮ ଦିଲ୍ଲଗୀ ଗଣେଶ ୧୯୭୮ ଦେଶ ପରଦେଶ ୧୯୯୪ ସୁହାଗ ଅଜୟ ଦେବଗନଙ୍କର ମାମୁଁ ୧୯୯୫ ମୈଦାନ-ଏ-ଜଙ୍ଗ ମାମାଜୀ ୨୦୧୪ ସମ୍ରାଟ ଆଣ୍ଡ କୋ ଦିନେଶ ଦାସ

 ଟିଭି ସିରିୟାଲ 
 ୧୯୮୮-୯୦: ମହାଭାରତ – ଶକୁନୀ
 ୧୯୯୮-୨୦୦୦: ଆକବାର ବିରବଲ bal– ମୁଲ୍ଲା ଦୋ ପ୍ୟାଜା
 ୨୦୦୨ :ଶଃ କୋଇ ହେ– (ଡଃ ଜାର୍କୋସ)
 ୨୦୧୨-୧୩: ମିଃ କୌସିକ କି ପାଞ୍ଚ ବହୁୟେଁ – ବ୍ରିଜଭୂଷଣ ଭଲ୍ଲା
 ୨୦୧୩: ମହାରାଣା ପ୍ରତାପ - ହୁମାୟୁନ

ମୃତ୍ୟୁ
ଗୁଫି ପେଣ୍ଟଲଙ୍କର ୨୦୨୩ ମସିହା ଜୁନ ମାସ ୫ ତାରିଖରେ ମୁମ୍ବାଇର ଏକ ଡାକ୍ତରଖାନାରେ ପରଲୋକ ଘଟିଥିଲା ।

 ଆଧାର 

 ବାହ୍ୟ ଆଧାର 
 Internet Movie Database
 Article about siblings in Indian television
ଛାତି ତଳେ ଡିଂ ଡଂ

ଛାତି ତଳେ ଡିଂ ଡଂ, ୨୦୧୬ମସିହାରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ସୌମ୍ୟରଞ୍ଜନ ପଟ୍ଟନାୟକ । ଏହି ଚଳଚ୍ଚିତ୍ରଟିର ନିର୍ଦ୍ଦେଶନା ଦେଇଥିଲେ ମୃତ୍ୟୁଞ୍ଜୟ ସାହୁ । ଏହା ଚଳଚ୍ଚିତ୍ରଟି ୨୦୧୫ ମସିହା ନଭେମ୍ବର ୨୭ ତାରିଖରେ ତେଲୁଗୁ ଓ ତାମିଲ ଭାଷାରେ ମୁକ୍ତିଲାଭ କରିଥିବା "ସାଇଜ୍ ଜିରୋ" କଥାଚିତ୍ରର ଅବଲମ୍ବନରେ ତିଆରି ହୋଇଥିଲା । ଏହା ୨୦୧୬ ମସିହା ଅକ୍ଟୋବର ୧୦ ତାରିଖ ଦଶହରାରେ ମୁକ୍ତିଲାଭ କରିଥିଲା । ଓଡ଼ିଆ କଥା ଜଗତରେ ଅଭିନେତ୍ରୀ ଅର୍ଚ୍ଚିତା ସାହୁ ଏବଂ ବର୍ଷା ପ୍ରିୟଦର୍ଶିନୀ ମଧ୍ୟ ପ୍ରଥମ କରି ଏକାଠି ଅଭିନୟ କରିଥିଲେ ଏହି ଚଳଚ୍ଚିତ୍ରରେ ।

ଅଭିନୟ
 ସବ୍ୟସାଚୀ ମିଶ୍ର
 ଅର୍ଚ୍ଚିତା ସାହୁ
 ବର୍ଷା ପ୍ରିୟଦର୍ଶିନୀ
 ଶକ୍ତି କପୁର
 ସମ୍ବିତ ଆଚାର୍ଯ୍ୟ
 କିର୍ତ୍ତୀ ମହାନ୍ତି

ଗୀତ ଓ ସଙ୍ଗୀତ
ଏହି ଚଳଚ୍ଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦାୟିତ୍ୱରେ ଥିଲେ ମଳୟ ମିଶ୍ର । ବସନ୍ତରାଜ ସାମଲ ଏବଂ ବାପୁ ଗୋସ୍ୱାମୀ ଚଳଚ୍ଚିତ୍ରଟିର ଗୀତଗୁଡ଼ିକୁ ରଚନା କରିଛନ୍ତି । 

 ଗୀତ  ରଚନା  କଣ୍ଠଦାନ ଘୁମୁରା   ସ୍ଲିମ୍ ଫିଗର୍ ଜିମ୍ ବାଲି   ଯାହାର ଫାଟୁଛି ଫାଟୁ   ଆଖିରେ ହାଣି ଦେଲି ତୁ   ଛାତି ତଳେ ଡିଂ ଡଂ  

ଆଧାର

ବାହାର ଆଧାର
 

ଶ୍ରେଣୀ:୨୦୧୬ର ଓଡ଼ିଆ କଥାଚିତ୍ର
ବଙ୍ଗଳାଦେଶ ମୁକ୍ତିଯୁଦ୍ଧ

ବଙ୍ଗଳାଦେଶ ମୁକ୍ତିଯୁଦ୍ଧ (ବଙ୍ଗଳା: মুক্তিযুদ্ধ ), ପୁର୍ବ ଓ ପଶ୍ଚିମ ପାକିସ୍ତାନ ମଧ୍ୟରେ ହେଇଥିବା ଏକ ଯୁଦ୍ଧ, ଯାହା ପରେ ବଙ୍ଗଳାଦେଶ  ଏକ ସ୍ୱତନ୍ତ୍ର ରାଷ୍ଟ୍ର ଭାବେ ଗଠନ ହେଇଥିଲା। ଏହି ଯୁଦ୍ଧଟି ୨୫ ମାର୍ଚ୍ଚ ୧୯୭୧ରେ ଆରମ୍ଭ ହେଇଥିଲା, ଯେବେ ପଶ୍ଚିମ ପାକିସ୍ତାନର ସେନା ଅପରେସନ ସର୍ଚ୍ଚଲାଇଟ ଜରିଆରେ ପୁର୍ବ ପାକିସ୍ତାନର ଜନତାଙ୍କ ଉପରେ ଆକ୍ରମଣ କରିଥିଲା।
Category:Articles containing Bengali-language text

ସାଧାରଣ ଜନତା ଓ ବଙ୍ଗାଳି ସେନାଦ୍ୱାରା ଗଠିତ ମୁକ୍ତି ବାହିନୀ ବଙ୍ଗଳାଦେଶର ସ୍ୱାଧୀନତା ସଂଗ୍ରାମର ମୂଳ ଦୁଆ ଚିତାଗଙ୍ଗଠାରୁ ଆରମ୍ଭ କରିଥିଲା। ପୂର୍ବ ବଙ୍ଗ ରେଜିମେଣ୍ଟ ଓ ପୂର୍ବ ପାକିସ୍ତାନ ରାଇଫଲ୍ସ ଏହି ଯୁଦ୍ଧରେ ମୁଖ୍ୟ ଭୂମିକା ତୁଲାଇଥିଲେ। ଜେନେରାଲ ଓସ୍ମାନିଙ୍କ ନେତୃତ୍ୱରେ ବଙ୍ଗଳାଦେଶ ସେନା ପାକିସ୍ତାନ ସେନା ବିପକ୍ଷରେ ଗୋରିଲା ଯୁଦ୍ଧ ଆରମ୍ଭ କରିଥିଲା।    

୩ ଡିସେମ୍ବର ୧୯୭୧ ମସିହାରେ ପାକିସ୍ତାନ ଭାରତୀୟ ବାୟୁସେନାର ବିମାନ ବନ୍ଦରରେ ଆକାଶ ମାର୍ଗରୁ ବୋମା ମାଡ ଆରମ୍ଭ କରିଥିଲା। ବଙ୍ଗଳାଦେଶ ଓ ଭାରତର ମିଳିତ ଆକ୍ରମଣ ଯୋଗୁ ୧୬ ଡିସେମ୍ବର ୧୯୭୧ ମସିହାରେ ପାକିସ୍ତାନ ଆତ୍ମସମର୍ପଣ କରିଥିଲା।

 ପୃଷ୍ଠଭୂମୀ 
thumb|300x300_ପିକସେଲ|୧୯୦୯ ମସିହାର ବ୍ରିଟିଷ ନକଷା, ନକଷାରେ ସବୁଜ ରଙ୍ଗରେ ମୁସଲମାନ ବହୁଳ ଯାଗା ଦର୍ଶା ୟାଇଛି।

 Footnotes
ଅଂଶୁମାନ ଗାଏକୱାଡ୍

ଅଂଶୁମାନ ଦତ୍ତଜୀରାଓ ଗାଏକୱାଡ୍  (ଜନ୍ମ-୨୩ ସେପ୍ଟେମ୍ବର ୧୯୫୨) ଜଣେ ପୂର୍ବତନ ଭାରତୀୟ କ୍ରିକେଟ ଖେଳାଳି ଓ ପ୍ରଶିକ୍ଷକ । ସେ ଭାରତୀୟ ଜାତୀୟ ଦଳ ପାଇଁ ୪୦ଟି ଟେଷ୍ଟ ଓ ୧୫ଟି ଏକଦିବସୀୟ ଅନ୍ତର୍ରାଷ୍ଟ୍ରୀୟ ଖେଳିଛନ୍ତି । 
ଜଣେ ରକ୍ଷଣଶୀଳ ବେଟସମେନ ହିସାବରେ ଜଣା ଶୁଣା ଗାଏକୱାଡ୍ ୱେଷ୍ଟ ଇଣ୍ଡିଜର ଦ୍ରୁତ ବୋଲରମାନଙ୍କ ବିପକ୍ଷରେ ମଧ୍ୟ ଖୁବ ସୁନ୍ଦର ବ୍ୟାଟିଂ କରିପାରୁଥିଲେ । ସେଥିପାଇଁ ତାଙ୍କୁ The great wall କୁହାଯାଉଥିଲା । ସେ କଲିକତାଠାରେ ୧୯୭୪ରେ ୱେଷ୍ଟ ଇଣ୍ଡିଜ ସହ ଖେଳି ତାଙ୍କର ଟେଷ୍ଟ ଜୀବନ ଆରମ୍ଭ କରିଥିଲେ । ପୁଣି ୧୯୮୪ରେ ସେହି କଲିକତାରେ ଇଂଲଣ୍ଡ ବିରୁଦ୍ଧରେ ତାଙ୍କର ଶେଷ ଟେଷ୍ଟ ଖେଳିଥିଲେ ।

ଅନ୍ତର୍ଜାତିକ ପ୍ରଦର୍ଶନ
ଗାଏକୱାଡ୍ ୪୦ଟି ଟେଷ୍ଟ ଖେଳି ୩୦.୦୭ ହାରରେ ୧୯୮୫ ସ୍କୋର କରିଥିଲେ । ସେ ସମୟରେ ଥିବା ଦୁର୍ଦ୍ଧର୍ଷ ୱେଷ୍ଟ ଇଣ୍ଡିଜ ଦ୍ରୁତ ବୋଲର ମାନଙ୍କ ବିରୁଦ୍ଧରେ ଖେଳିଥିବାରୁ ଏହି ପ୍ରଦର୍ଶନକୁ ଖୁବ ଭଲ ବୋଲି କୁହାଯାଏ । ସେ ଟେଷ୍ଟରେ ୨ଟି ଶତକ ସହ ୧୦ଟି ଅର୍ଦ୍ଧ ଶତକ ମଧ୍ୟ କରିଥିଲେ । ତାଙ୍କର ସର୍ବାଧିକ ସ୍କୋର ଥିଲା ୨୦୧ ଯାହା ସେ ପାକିସ୍ଥାନ ବିରୁଦ୍ଧ ଖେଳରେ ୧୯୮୨/୩ରେ ଜଲନ୍ଧର ସହରରେ କରିଥିଲେ । ସେହି ୨୦୧ ରଣ କରିବା ପାଇଁ ସେ କ୍ରିଜରେ ୬୭୧ ମିନିଟ ରହିଥିଲେ । ଗାଏକୱାଡ୍ ୧୯୭୫ ଓ ୧୯୭୯ ବିଶ୍ୱ କପ ଭାରତୀୟ ଦଳରେ ସଦସ୍ୟ ଭାବେ ଖେଳିଥିଲେ । Anshuman Gaekwad

୨୦୦୦ ମସିହାରେ କ୍ରିକେଟରୁ ଅବସର ନେବା ପରେ ସେ ପ୍ରଶିକ୍ଷଣ ଦିଗରେ ଧ୍ୟାନ ଦେଇ ଭାରତୀୟ ଜାତୀୟ ଦଳର ପ୍ରଶିକ୍ଷକ ଭାବରେ ୨ ଥର ଦାୟିତ୍ୱ ଗ୍ରହଣ କରିଥିଲେ । 

 ଆଧାର ସବୁ 

 ବାହାର ଲିଙ୍କ 
 
 

ଶ୍ରେଣୀ:୧୯୫୨ ଜନ୍ମ
ଶ୍ରେଣୀ:ଭାରତୀୟ କ୍ରିକେଟ ଖେଳାଳି
ଶ୍ରେଣୀ:ଜୀବିତ ବ୍ୟକ୍ତି